Istrocon

Istrocon alebo IstroCON je festival sci-fi, fantasy a hororu v Bratislave, jeden z najznámejších a najväčších festivalov svojho druhu v strednej Európe.

Náplň 
Pôvodnou náplňou festivalu bolo sci-fi a neskôr sa pridalo aj fantasy. V druhej polovici 90-tych rokov pribudlo aj neoddeliteľné hranie kartových hier Magic: The Gathering, Doomtrooper a iných. Účasť a výdatná pomoc Šimona Šustera, najvyššieho Perúnovho žreca pre východné oblasti sa k festivalu akosi s nebadanou samozrejmosťou pridružila aj téma starých Slovanov. Je regionálnym špecifikom, že fanúšikovia vzali takéto skĺbenie tak vzdialených tém bez najmenších problémov a s ľahkosťou či zmyslom pre recesiu. Koniec koncov hlavným a všetko ostatné si podriaďujúcim cieľom festivalu bolo a je priniesť návštevníkom oddych, dobrú náladu a spoločenské vyžitie.

Ďalšie rozšírenie priniesol neskôr IstroCON 2000 o sekciu anime. Takže od roku 2000 pribudli na festivale kostýmy samurajov či školáčok z anime titulov. Preto bol hladko a bez badateľných ťažkostí neskôr Istrocon obnovený pod menom Comics Salón, pribratím tém japonskej tradičnej kultúry i japonskej pop-kultúry.

Kvôli narastajúcej popularite anime, komiksu a mangy sa organizátori v roku 2007 rozhodli obnoviť IstroCON v pôvodnej veľkosti čisto zameraný na sci-fi, fantasy a horor, pričom Comics Salón si ponechal svoje zameranie na komiksy, anime a hry.

História 
Existoval od roku 1988 do roku 2003, v roku 2004 sa organizátori éry 1999-2003 rozhodli tento festival neorganizovať z dôvodu námahy.

V roku 2004 sa organizátori IstroCONu spolu s občianskym združením Animecrew rozhodli pokračovať v tradícii Istroconu a zorganizovať Comics Salón 2004, ktorý bol mimoriadne úspešný a jeho návštevnosť v roku 2005 takmer dosiahla návštevnosť Istroconu. Comics Salón sa konal aj v roku 2006, kde jeho návštevnosť dosiahla takmer dvojnásobok z roku 2005.

Istrocon sa konal aj v roku 2007 spolu s festivalom Comics Salón v budove SÚZA v Bratislave v dňoch 14. až 16. septembra. Tento rok sa však začala prejavovať nedostatočná kapacita budovy SÚZA, pretože prišlo vyše 6000 návštevníkov a preto usporiadatelia začali uvažovať na ďalší rok usporiadať festival v budove Istropolis, podstatne väčšej, lepšie prístupnej a s výhodnou pozíciou prístupu do mesta.

V roku 2008 sa Istrocon opäť konal spolu s festivalom Comics Salón v Istropolise v Bratislave v dňoch 12. až 14. septembra. Navštívilo ho dokopy 8095 návštevníkov.

V roku 2009 sa Istrocon opäť konal spolu s festivalom Comics Salón v Istropolise v Bratislave v dňoch 11. až 13. septembra. Navštívilo ho dokopy 9006 návštevníkov.

V roku 2010 sa Istrocon opäť konal spolu s festivalom Comics Salón v Istropolise v Bratislave v dňoch 17. až 19. septembra. Navštívilo ho dokopy 10145 návštevníkov.

Organizátori 
Heňa Galgóciová – 1999-2003
Ivan Aľakša – 1999-2003
Róbert Žittňan – 2004-2010

Rodina festivalov Comics Salón 
Comics Salón (2004) – medzinárodný festival komiksu, anime, japonskej kultúry a hier
IstroCON (1988) – medzinárodný festival sci-fi, fantasy a hororu
AnimeSHOW (2008) – medzinárodný festival anime, komiksu, hier a japonskej kultúry
GAME EXPO (2009) – medzinárodná výstava a festival festival počítačových, stolových a kartových hier

Pozri aj 
AnimeSHOW
Comics Salón
GAME EXPO

Externé odkazy 
Oficiálna stránka Comics Salónu
Oficiálna stránka IstroCONu
Pôvodná oficiálna stránka Istroconu 1999-2003 
Pôvodná stránka Comics Salónu a IstroCONu 2007 
Pôvodná stránka Comics Salónu 2006 
Pôvodná stránka Comics Salónu 2005 
Oficiálna stránka AnimeSHOW
Pôvodná stránka AnimeSHOW 2008 

Festivaly na Slovensku
Kultúra v Bratislave
Cony